Návrh

**ZÁKON**

z .................... 2015,

**ktorým sa mení a dopĺňa zákon č. 178/1998 Z. z. o podmienkach predaja výrobkov**

**a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov**

**v znení neskorších predpisov**

 Národná rada Slovenskej republiky sa uzniesla na tomto zákone:

**Čl. I**

Zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 310/1999 Z. z., zákona č. 115/2000 Z. z., zákona č. 128/2002 Z. z., zákona č. 524/2005 Z. z., zákona č. 215/2007 Z. z., zákona č. 343/2007 Z. z., zákona č. 358/2007 Z. z., zákona č. 42/2013 Z. z., zákona č. 361/2013 Z. z., zákona č. 101/2014 Z. z., zákona č. 199/2014 Z. z. a zákona č. 333/2014 Z. z. sa mení a dopĺňa takto:

1. V § 3 ods. 4 písmeno c) znie:

 „ c) čestného vyhlásenia žiadateľa o tom, že všetky ním predávané výrobky sú
 jeho vlastné použité výrobky predávané v primeranom množstve, alebo výrobky, ktoré sú
 originálom diela alebo rozmnoženinou diela, ak ide o žiadateľa podľa  § 10 písm. c) a d).“.

2. V § 6 písmeno b) znie:

„b) výbušniny a výbušné predmety, 11)“.

Poznámka pod čiarou k odkazu 11 znie:

„11) Zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov.“.

Poznámka pod čiarou k odkazu 12 sa vypúšťa.

3. V   § 6 písmeno e) znie:

 „e) alkoholické nápoje 14a); zákaz sa nevzťahuje na predaj alkoholických nápojov na
 príležitostných trhoch,“.

 Poznámka pod čiarou k odkazu 14a znie:

„14a) §1 zákona Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov.“.

4. V § 9 odsek 1 znie:

„V obci sa ambulantne môžu predávať

a) knihy, periodická tlač, originály alebo rozmnoženiny audiovizuálnych diel alebo iných diel,

b) drobné umelecké predmety a drobné remeselné výrobky,

c) spotrebné výrobky; ustanovenie § 7 ods. 2 tým nie je dotknuté,

d) jedlá a nápoje určené na priamu konzumáciu na mieste vrátane nebalenej zmrzliny,

e) ovocie a zelenina,

f) potraviny v súlade so všeobecne záväzným nariadením obce podľa § 7 ods. 1 vrátane balenej zmrzliny,

g) kvetiny a vianočné stromčeky,

h) žreby okamžitých lotérií a žrebových vecných lotérií,24)

i) sladkovodné trhové ryby.19)“.

Poznámka pod čiarou k odkazu 23 sa vypúšťa.

5. V § 10 písm. b) sa vypúšťa odkaz 27.

6. § 10 sa dopĺňa písmenom d), ktoré znie:

„d) fyzické osoby, ktoré sú autormi predávaného výrobku, ktorý je originálom alebo rozmnoženinou diela.27)“.

 Poznámka pod čiarou k odkazu 27 znie: „§ 3 ods. 1 písm. b) zákona č. 455/1991 Zb. o živnostenskom podnikaní (živnostenský zákon), § 6 a 7 zákona č. 618/2003 Z. z. o autorskom práve a právach súvisiacich s autorským zákonom (autorský zákon) v znení zákona č. 220/2007 Z. z.“.

**Čl. II**

Tento zákon nadobúda účinnosť 1. októbra 2015.